b'\n_START_ARTICLE_\nInfrarde\xc4\x8di astronomski observatorij\n_START_PARAGRAPH_\nInfrarde\xc4\x8di astronomski observatorij ali IRAS (angle\xc5\xa1ko Infrared Astronomical Satellite) je bil prvi vesoljski observatorij, ki je v obmo\xc4\x8dju infrarde\xc4\x8dega sevanja opazoval celotno nebo._NEWLINE_Izstrelili so ga 25. januarja 1983. Deloval je samo 10 mesecev. Bil je zdru\xc5\xbeeni projekt Zdru\xc5\xbeenih dr\xc5\xbeav Amerike (NASA), Nizozemske (Nederlands Instituut voor Vliegtuigontwikkeling en Ruimtevaart ali NIVR) in Velike Britanije (Science and Engineering Research Council ali SERC)._NEWLINE_Observatorij IRAS je bil prvi vesoljski observatorij, ki je nadzoroval celotno nebo v infrarde\xc4\x8den obmo\xc4\x8dju. Obdelal je 96% neba v valovnih dol\xc5\xbeinah 12, 25, 60 in 100 \xc2\xb5m. Njegova lo\xc4\x8dljivost je bila 30" (kotnih sekund) pri valovni dol\xc5\xbeini 12\xc2\xa0\xc2\xb5m do 2 \' (kotna minuta) pri valovni dol\xc5\xbeini 100\xc2\xa0\xc2\xb5m. Observatorij je odkril pribli\xc5\xbenoi 350.000 novih izvorov infrarde\xc4\x8dega sevanja v vesolju._NEWLINE_Podobno kot pri ve\xc4\x8dini satelitov, ki delujejo v infrarde\xc4\x8dem obmo\xc4\x8dju, je tudi IRAS prenehal delovati zaradi te\xc5\xbeav s teko\xc4\x8dim helijem. Teko\xc4\x8di helij je potreben za hlajenje teleskopa, ki je potrebno za delovanje v infrarde\xc4\x8dem obmo\xc4\x8dju. 22. novembra je prenehal delovati. Temperatura se je na teleskopu tako povi\xc5\xa1ala, da ni bilo mo\xc5\xbeno nadaljnjo opazovanje.\n_START_SECTION_\nDrugi infrarde\xc4\x8di teleskopi\n_START_PARAGRAPH_\nSledila je izstrelitev \xc5\xa1e nekaterih vesoljskih teleskopov, ki so vesolje opazovali v infrarde\xc4\x8di svetlobi. To so bili Infrarde\xc4\x8di vesoljski observatorij (Infrared Space Observatoy) izstreljen v letu 1995, Spizerjev vesoljski teleskop (Spitzer Space Telescope), izstreljen v letu 2003 in vesoljski teleskop AKARI, izstreljen leta 2006. NASA za ta namen uporablja tudi posebej prirejeno letalo Boeing 747; projekt je imenovan SOFIA (Stratospheric Observatory for Infrared Astronomy).'